tartuNLP/wikipedia-smugri-20251201 huggingface dataset:
Iruma

Iruma () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin eteläosassa Irumajoen varrella. Kaupunkiin kuuluu alueita Musashinon ylängöltä sekä Kajin ja Sayaman kukkuloilta. Etelässä kaupunki rajautuu Tokion metropoliin. Irumassa on 147 370 asukasta (syyskuussa 2020) ja sen pinta-ala on 44,69 neliökilometriä.
Iruman kaupungin keskustan muodostaa Ōgimachiyan kaupunginosa, joka kehittyi Edo-kaudella 1600–1800-luvuilla postiasemana ("shukuba") ja markkinapaikkana. Läheisessä Kurosun kaupunginosassa oli vuorostaan tärkeä Irumajoen ylityspaikka. Merkittäviä perinteisiä elinkeinoja ovat teen ("Sayama-cha") viljely ja silkinviljely, jonka myötä kaupunkiin kehittyi varhain myös tekstiiliteollisuutta. Sittemmin kaupunkiin on sijoittunut myös elektroniikka- ja autoteollisuutta. Nykyisen Iruman kaupungin edeltäjä, Musashin maaseutukaupunki, perustettiin neljän kunnan kuntaliitoksella vuonna 1956. Irumaksi se muutti nimensä vuonna 1966, kun sille myönnettiin kaupunkioikeudet. Sen jälkeen Iruma on kasvanut yhtenä Suur-Tokion metropolialueen lukuisista esikaupungeista. Siellä toimii myös Japanin itsepuolustusilmavoimien tukikohta.
Iruman rakennettuun kulttuuriperintöön kuuluvat Enshō-jin ja Kōsō-jin buddhalaiset temppelit. Irumaa palvelevat JR Higashi-Nihonin Hachikō-linja ja Seibu-rautateiden Ikebukuro-linja.
Priaulx Rainier

Priaulx Rainier (3. helmikuuta 1903 Howick, Natal – 10. lokakuuta 1986 Ranska) oli eteläafrikkalaissyntyinen säveltäjä.
Rainier syntyi vanhemmille, jotka olivat taustaltaan Englannin hugenotteja. Hän aloitti lapsena viulunsoiton opiskelun. Vuonna 1920 hän pääsi Etelä-Afrikan yliopiston stipendillä jatkamaan viulunsoiton opintojaan Royal Academy of Musiciin. Rainier päätti asettua vakituisesti Lontooseen. Hän elätti itsensä aluksi viulunsoitolla, mutta pystyi keskittymään sävellystyöhön vuodesta 1935. 1930-luvulta ovat hänen teoksensa "Three Greek Epigrams" ja jousikvartetto. Rainier opiskeli lyhyesti Nadia Boulangerin johdolla Pariisissa ennen toisen maailmansodan puhkeamista. Vuosina 1943–1961 hän toimi Royal Academy of Musicissa sävellysprofessorina. 
Rainierin jousikvartetto esitettiin ensimmäisen kerran Lontoossa vuonna 1944. Se esitettiin tämän jälkeen monia kertoja Englannissa ja ulkomailla. Vuonna 1951 Amadeus-kvartetti levytti sen Decca-levymerkille. Doris Humphrey käytti teosta baletissa "Night Spell". Rainierin tuotantoon kuuluu myös useita muita kamarimusiikkiteoksia, kuten jousitrio, soolosellosarja ja kamarisävellyksistä suurimuotoisin, "The Bee Oracles". Hän sävelsi lisäksi esimerkiksi viulukonserton "Due Canti e Finale" Jehudi Menuhinin tilauksesta sekä teoksen "Concertante for Two Winds and Orchestra" Janet Craxtonia ja Thea Kingia varten. Kesäkuussa 1982 Rainier sai Kapkaupungin yliopiston musiikin kunniatohtorin arvon.
Ingelore Lohse

Ingelore Lohse (s. 11. toukokuuta 1945) on saksalainen entinen yleisurheilija, joka kilpaili pikajuoksussa. Hän edusti maajoukkuetasolla Itä-Saksaa. Lohse oli mukana Helsingin EM-kisoissa 1971 maailmanennätysajalla (3:29,3) kultaa voittaneessa 4 × 400 metrin viestijoukkueessa. Lisäksi hän voitti 1971 EM-kisoissa pronssia 400 metrin henkilökohtaiselta matkalta.
Alvilde Prydz

Alvilde Prydz (5. elokuuta 1846 Fredrikshald, Østfold – 5. syyskuuta 1922 Kristiania) oli norjalainen kirjailija. Prydz on ensisijaisesti probleemikirjailija, ja hänen teoksissaan on aina poleeminen sävy. Muoto on usein epäselvä, mutta hänen parhaat saavutuksensa kuvastavat aina norjalaista luonnetta. Hänen teoksistaan mainittakoon "Lykke" (1890) ja sen jatko "Paa Fuglvik", (1891), "Mennesker" (1892), "Dröm" (1893), "Gunvor Thorsdatter till Hærø" (1890; suom. 1903), paras hänen teoksistaan, "Sylvia" (1898), näytelmä "Aino" (1900), "Det lovede land" (1902), "Barnene paa Hærø gaard" (1900; suom.), "I Ulvedalene" (1909) ja "Mens det var sommer" (1911).
Prydz toimi alkuun opettajana. Hänen esikoisteoksensa oli kertomus "Agn og Agnar" (1880), jonka tyylissä on vaikutteita Bjørnstjerne Bjørnsonilta. Itsenäisempää ja kypsempää tyyliä on nähtävissä novellikokoelmissa "I moll" (1885) ja "Underveis" (1889), kertomuksissa "Lykke" (1890), "Paa Fuglvik" (1891), "Mennesker" (1892), "Dröm" (1893), "Sylvia" (1899) ja "Mens det var sommer" (1911).
Suuren menestyksen sai romaani "Gunvor Thorsdatter til Herö" (1896; "Herön kartanon Gunvor"). Sillä saavuttamansa aseman Prydz säilytti romaaneilla "Det lovede land" (1902, "Luvattu maa"), "Barnene paa Herö gaard "(1906; "Herön kartanon lapset"), "I Ulvedalen" (1909) ja erityisesti "Torbjörn Vik" (1913), joka on kuvaus heittiön kärsimystarinasta ja samalla kirjailijan lämminhenkisin ja taiteellisesti varmin teos. Hän käsittelee myötäeläen kirjallisia ongelmia, usein poleemisesti ja huumorinsävyisesti. Hänen kirjoissaan on aina ajatuksia ja elämänfilosofiaa, joka perustuu terävään todellisuudentajuun ja elämänkokemuksiin. Prydzin teoksia on käännetty ainakin ruotsiksi, saksaksi, englanniksi, venäjäksi ja suomeksi.
Piennarkeltto

Piennarkeltto ("Crepis biennis") on asterikasvien (Asteraceae) heimoon, kelttojen ("Crepis") sukuun kuuluva, kaksivuotinen ruohovartinen kasvilaji. Piennarkeltto muistuttaa ranskankelttoa ("Crepis nicaeensis"), mutta lajit ovat erotettavissa mykeröiden koon, luottien värin sekä kehtosuomujen karvoituksen perusteella.
Piennarkeltto voi kasvaa noin metrin korkuiseksi, ja sen varsi on kasvutavaltaan pysty. Lehdet ovat pariliuskaisia ja karheakarvaisia. Ylimmät lehdet ovat osittain sepiviä, kun taas alimmat lehdet ovat ruodillisia. Kaikista alimmat lehdet sijaitsevat yleensä ruusukkeena varren tyvellä. Piennarkelton kukat sijaitsevat mykeröinä, jotka ovat noin 3 cm leveitä. Mykeröt sijaitsevat huiskilomaisesti. Mykeröiden kehtosuomut ovat mustanvihreitä ja ulommat kehtosuomut ovat sisempiä lyhyempiä sekä usein ulospäin siirottavia. Sisemmät kehtosuomut ovat sisäpinnoiltaan karvaisia. Mykeröissä olevat kukat ovat kokonaan keltaisia. Piennarkeltto kukkii heinäkuusta elokuulle. Siemenet ovat valkean lenninhaivenen omaavia.
Piennarkeltto kasvaa tienpientareilla ja pellonreunoilla. Suomessa piennarkelttoa on tavattu sieltä täältä eri puolilta maata, eniten eteläisestä Suomesta.
Goiásin yliopisto

Goiásin yliopistot (port. "Universidade Federal de Goiás"; UFG) on Brasilian Goiásin osavaltiossa toimiva yliopisto. Pääkampus on Goiâniain kaupungissa jonka lisäksi yliopistolla on kampus neljällä muulla paikkakunnalla. Se on perustettu 14. joulukuuta 1960.
Stefan Praetorius

Stefan Praetorius (1536–1603) oli saksalainen evankelinen pappi. Hän on kirjoittanut paljon luetun hartauskirjan "Uskovaisten hengellinen aarreaitta" ("Geistliche Schatzkammer der Gläubigen"). Kirjassa ei ole vielä puhdasoppisuuden kaavamaisuutta, vaan sitä leimaa evankelinen henki.
Etunimestä esiintyy kirjoitusmuotoja: Stefan ja Stephan, sukunimestä muotoja Praetorius, Pretorius, Prætorius, Prätorius.
Nora Raikamo

Nora Raikamo (o.s. "Rissanen", s. 1974) on Taideyliopiston Teatterikorkeakoulusta valmistunut helsinkiläinen freelance-näyttelijä.
Raikamo on näytellyt muun muassa Suomen Kansallisteatterissa, Helsingin kaupunginteatterissa, Jyväskylän kaupunginteatterissa, Espoon kaupunginteatterissa, Q-teatterissa, Kotkan kaupunginteatterissa, Red Nose Companyssa, Aurinkoteatterissa, Keski-Uudenmaan Teatterissa, Teatteri Avoimissa Ovissa ja KOM-teatterissa.
Raikamo on esiintynyt myös useissa TV-sarjoissa sekä radiokuunnelmissa. Raikamo on toiminut laulajana ja viulistina useilla konserttikiertueilla kuten "Totuus ja Valhe – Vysotskin lauluja" Martti Suosalon kanssa ja "Ollaan Ihmisiksi – Juicen lauluja" Remu Aaltosen ja Mikko Alatalon kanssa.
Palkinnot.
Thalia-palkinto Maa-Tuska esitykselle, Universum, Aurinkoteatteri
Yleisurheilun Euroopan joukkuemestaruuskilpailut 2019

Yleisurheilun Euroopan joukkuemestaruuskilpailut 2019 olivat järjestyksessään kahdeksannet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa.
Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.
Superliiga.
Superliigan kilpailut oteltiin 9-11. elokuuta Bydgoszczssa, Puolassa.
Naiset.
Lopputulokset:
Alan Rawsthorne

Alan Rawsthorne CBE (2. toukokuuta 1905 Haslingden – 24. heinäkuuta 1971 Cambridge) oli brittiläinen säveltäjä.
Rawsthorne opiskeli pianon- ja sellonsoittoa sekä sävellystä Royal Manchester College of Musicissa vuosina 1926–1930. Hän jatkoi opintojaan Berliinissä Egon Petrin johdolla vuosina 1930–1931. Kotimaahansa palattuaan Rawsthorne työskenteli vuosina 1932–1934 opettajana Dartington Hallissa. Hän asettui Lontooseen vuonna 1935 ja sai kolme vuotta myöhemmin kansainvälistä tunnustusta kahdelle viululle säveltämällään "Theme and Variations" -teoksella, joka esitettiin ISCM:n tapahtumassa. Sama järjestö järjesti Rawsthornen teoksen "Symphonic Studies" esityksen Varsovassa hieman ennen toisen maailmansodan puhkeamista. Rawsthorne suoritti asepalvelusta sodan aikana ja omistautui sen jälkeen enimmäkseen sävellystyölle. Hän sai Brittiläisen imperiumin ritarikunnan komentajan arvon vuonna 1961. Hän sai myös kunniatohtorin arvot Liverpoolin, Essexin ja Belfastin yliopistoista.
Rawsthornen varhaisessa tuotannossa lineaarinen kontrapunkti viittaa Paul Hindemithiltä saatuihin vaikutteisiin, ja hänen tyylissään säilyivät kontrapunktaalinen pohja, rytmisyys, melodinen sujuvuus sekä tonaalisten keskusten suosiminen. Rawsthorne sävelsi esimerkiksi kolme sinfoniaa, kahdeksan konserttoa sekä vokaaliteokset "Medieval Diptych" (1962) ja "Carmen vitale" (1963). Konsertoista erityisen suosituksi tuli toinen pianokonsertto. Rawsthornen kamarimusiikkituotantoon kuuluu esimerkiksi jousikvartettoja. Pianoteoksensa "Ballade" Rawsthorne sävelsi John Ogdonia varten. Hän laati myös näyttämö- ja elokuvamusiikkia. Covent Gardenille hän teki balettinsa "Madame Chrysanthème".
Göta (nimi)

Göta on ruotsalainen naisen etunimi. Nimi johtuu heimon nimestä ja tarkoittaa Göötanmaan asukasta. Nimen miespuolinen vastine on Göte.
Ruotsissa Götan nimipäivä on 27. tammikuuta. Suomessa nimipäivä on suomenruotsalaisen kalenterin mukaan 8. syyskuuta. Nimi otettiin kalenteriin vuonna 1908 ja oli vuoteen 1928 saakka Taimi-nimen rinnalla sanotulla päivällä myös suomenkielisessä kalenterissa.
Suomessa nimi Göta on Digi- ja väestötietoviraston tietojen mukaan annettu syyskuuhun 2025 mennessä noin 1570 henkilölle, joista suurin osa on syntynyt 1900-luvun alkupuolella.
Gustav Gans zu Putlitz

Gustav Heinrich Gans von und zu Putlitz (1821 Brandenburg – 1890) oli saksalainen kirjailija. Hän oli 1863–1867 Schwerinissä hoviteatterin intendentti, sen jälkeen jonkin aikaa Saksan kruununprinssin hovimarsalkka, ja 1873 hänet kutsuttiin Karlsruheen hoviteatterin johtajaksi. Hänen kävi onnekkaasti satusikermillään "Was sich der wald erzählt" (1850) ja "Vergissmeinnicht" (1853). Mukava tunnelma vallitsee monissa hänen huvinäytelmissään, kuten esimerkiksi näytelmissä "Spielt nicht mit dem feuer!" (1853) ja "Badekuren" (1854). Lisäksi hän kirjoittanut ylevätyylisiä näytelmiä sekä romaaneja, novelleja, elämäkerran Karl Immermannista (1870) ynnä muuta. Putlitzin "Ausgewählte Werke" julkaistiin 1872–1888.
Tua

Tua on naisen etunimi. Se on lyhentymä latinalaisesta nimestä Perpetua, joka merkitsee ’kestävää’, ’ainaista’ ja ’pysyvää’. 
Tua-nimi on ollut käytössä Ruotsissa jo 1830-luvulla. Suomessa se otettiin suomenruotsalaiseen almanakkaan vuonna 1973. Tätä etunimeä eivät kuitenkaan ole käyttäneet ainoastaan ruotsinkieliset, vaan sitä on esiintynyt suomenkieliselläkin väestöllä. Nimestä on olemassa myös saamelainen variantti Tuá, joka sisältyy professori Pekka Sammallahden laatimaan pohjoissaamelaiseen nimipäiväkalenteriin (1997–). Tuan ja Tuán nimipäivää vietetään 7. toukokuuta. Ortodoksisessa kalenterissa Tuan nimipäivä on 1. helmikuuta.
Digi- ja väestötietoviraston mukaan Suomessa on tilastoitu vuoteen 2025 mennessä noin 630 Tua-nimistä naista. Ruotsissa Tua on huomattavasti harvinaisempi etunimi, vaikka nimi aikoinaan on tullut sieltä Suomeen.
Saamelaista nimeä "Tuá" ei esiinny Digi- ja väestötietoviraston etunimitilastossa. Suomen väestörekisteriin ei ollut ennen 1990-lukua mahdollista kirjata nimiasuja, jotka sisältävät saamelaisia kirjaimia.
Fotonidesinfiointi

Fotonidesinfiointi on menetelmä, jossa antimikrobisella valolla tuhotaan mikro-organismeja. Tällä hetkellä fotonidesinfiointi suoritetaan joko ultraviolettivalolla (100–400 nm) tai näkyvällä sinisellä valolla (400–500 nm). UV-valo LEDien tuottamana ei ole ihmisille näkyvää. Fotokatalyyttisen nanopinnoitteen kanssa näkyvä sininen valo tuhoaa tilasta bakteerit, virukset, sienet (homeet ja hiivat), VOC-yhdisteet ja tuoksut. 
Sinisen valon antimikrobiset ominaisuudet on tunnettu jo vuosikymmeniä, mutta vasta viimeisin LED-teknologian kehitys on mahdollistanut kustannustehokkaan desinfioinnin sinisellä valolla. 
Sinisen valon vaikutus mikrobeihin.
Sinisen valon antimikrobinen vaikutus perustuu sen kykyyn aktivoida luonnollisesti valoherkkiä aineenvaihduntatuotteita mikrobien sisällä siten, että ne alkavat tuottaa solun sisälle reaktiivisia happiradikaaleja, (engl. reactive oxygen species). Happiradikaalit ovat hyvin reaktiivisia ja tuhoavat mikrobille elintärkeitä solun osioita (solukalvo, DNA/RNA, proteiinirakenteet). 
Sininen valo läpäisee biofilmin, toisin kuin yleiset desinfiointiaineet ja biosidit.
Teho eri mikrobeihin.
Euroopan tautienehkäisy- ja -valvontakeskus (ECDC, European Centre for Disease Prevention and Control) tutki vuosina 2011–2012 yhteensä 29:n Euroopan valtion sairaalainfektioiden aiheuttajia 1 149:stä sairaalasta ja 273 753:lta potilaalta. Lisäksi taulukkoon on eri julkaisuista koottu sinisen valon tehokkuus kyseisen mikrobin inaktivointiin. Vaikka mikrobien biologinen vaste siniseen valoon vaihtelee, nähdään sen kuitenkin vaikuttavan kuolettavasti kaikkiin.
Katalyysipinnoite.
Fotonidesinfiointijärjestelmän tehoa voidaan parantaa katalyysipinnoitteen avulla. Pinnoitteessa hyödynnetään fotokatalyysinä tunnettua ilmiötä. Fotokatalyysissä valon energian avulla käynnistetään kemiallinen reaktio, joka muodostaa lyhytikäisiä reaktiivisia happiyhdisteitä. Reaktion käynnistämiseen tarvitaan katalyyttinä toimiva aine, esimerkiksi titaanidioksidi (TiO2), jota käytetään esimerkiksi ruokien väriaineina (E171), aurinkorasvoissa, hammastahnoissa ja kosmetiikassa. Fotokatalyysiin perustuvia pinnoitteita käytetään muun muassa itsepuhdistuvissa julkisivuissa, ikkunoissa ja ilmanpuhdistimien suodattimissa. Fotokatalyysi ilmiönä on tunnettu jo vuosikymmeniä, mutta vasta 2010-luvulla sitä on hyödynnetty laajemmin kun TiO2.-pinnoitteet suunniteltiin reagoimaan näkyvään siniseen valoon.
Pearls of Passion

Pearls of Passion on ruotsalaisen pop-yhtye Roxetten debyyttialbumi. Se julkaistiin 31. lokakuuta 1986.
Leif Lundmark

Leif Lundmark, (s. 7. syyskuuta 1953) on 1970-luvun lopun ja 80-luvun alun ruotsalaiskeihäänheittäjä, joka piti hallussa Ruotsin keihäänheiton ennätystä kahden vuoden ajan 1979-1981.
Pohjois-Ruotsin Skellefteåsta kotoisin oleva Leif Lundmark nousi Ruotsin keihäänheiton huipulle 1970-luvun puolivälissä. Hän sai ensimmäisen mitalin Ruotsin mestaruuskisoissa vuonna 1976, jolloin hänet valittiin myös Suomi-Ruotsi -maaotteluun, jossa hän ylitti enimmäisen kerran 80 metriä tuloksella 80,96. Tulos ei riittänyt kuitenkaan kuin viidenteen sijaan. Lundmark ei saavuttanut urallaan Ruotsin keihäsmestaruutta, mutta uransa aikana hän oli kolme kertaa toinen ja kolme kertaa kolmas. Viimeisimmän mitalin hän saavutti vuonna 1984. Suurkilpailuedustuksia ei myöskään hänelle tullut. Parhaana saavutuksena voi pitää hänen Karlskronassa 20. kesäkuuta 1979 tekemäänsä Ruotsin keihäsennätystä 89,92, jolla hän rikkoi Raimo Pihlin vuonna 1977 tekemän ennätyksen yli kahdella metrillä. Se säilyi maan ennätyksenä kahden vuoden ajan, kunnes Kenth Eldebrink rikkoi sen vuonna 1981.
Uudella keihäsmallilla vuoden 1985 jälkeen Lundmark heitti tuloksen 75,06. Uraansa Lundmark jatkoi vuoteen 1985. Kaikkiaan hän edusti Ruotsia 20 kertaa. Hänet nimettiin Ruotsin yleisurheilun Hall of Fameen eli Stora Grabbariksiksi numerolla 363 vuonna 1986.
Géfyra (Thessaloniki)

Géfyra (; myös transl. "Géfira") on Kreikan kaupunki, joka kuuluu hallinnollisesti Chalkidónan kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Γεφύρας, "Dimotikí Koinótita Gefýras"). Kaupungin väkiluku on 3 059 (vuonna 2011).
Géfyran pieni kaupunki, suomeksi ”Silta”, sijaitsee Axiós-joen itäpuolella linnuntietä noin 23 kilometriä länsiluoteeseen Thessalonikista. Asutuksen aiempi, turkkilaisaikainen nimi oli vuoteen 1926 saakka "Topsín" (Τοψίν).
Aiemmin kaupunki kuului Ágios Athanásioksen kuntaan ja vuodesta 2011 lähtien Chalkidónan kunnan Ágios Athanásioksen kunnallisyksikköön.
Géfyra

Gefyra tai Géfyra (; myös transl. "Géfira"; ”Silta”) voi viitata seuraaviin paikkoihin Kreikassa:
Lublinin piirikunta

Lublinin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 155 566. Siihen kuuluvat 16 kuntaa ovat Bełżyce, Borzechów, Bychawa, Garbów, Głusk, Jabłonna, Jastków, Konopnica, Krzczonów, Niedrzwica Duża, Niemce, Strzyżewice, Wojciechów, Wólka, Wysokie ja Zakrzew.
Lublinin piirikunnalla on yhteistä rajaa Łęcznan, Świdnikin, Janówin, Kraśnik, Krasnystawin, Biłgorajin, Opolen, Puławyn ja Lubartówin piirikuntien kanssa.
Vuoden 2019 lopussa Lublinin piirikunnan asukkaista 51 prosenttia oli naispuolisia ja 49 prosenttia miespuolisia. Alle 18-vuotiaat muodostivat 19,7 prosenttia piirikunnan väestöstä, työikäiset 61,2 prosenttia ja eläkeikäiset 19,1 prosenttia väestön keski-iän ollessa 40,3 vuotta. Vuonna 2019 piirikunnassa syntyi 1 542 lasta. Lublinin piirikunnan väkiluvun ennakoidaan kasvavan 175 941 asukkaaseen vuoteen 2050 mennessä.
Maria Testa

Maria Rachele Testa (5. helmikuuta 1956 Rooma – 13. syyskuuta 2009 Rooma) oli italialainen jousiampuja. Hän edusti Italiaa Barcelonan kesäolympialaisten 1992 naisten yksilökilpailussa sijoittuen sijalle 21.
Kallithéa (Pieria)

Kallithéa () on Kreikan kaupunki, joka kuuluu hallinnollisesti Katerínin kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Καλλιθέας, "Dimotikí Koinótita Kallithéas"). Kaupungin väkiluku on 3 134 (vuonna 2011).
Kallithéan pieni kaupunki sijaitsee noin viisi kilometriä itään Katerínin kaupungista ja noin 1,5 kilometriä sisämaahan Egeanmereen kuuluvan Thermaïkóslahden rannasta ja Paralían kylästä.
Aiemmin kaupunki kuului Paralían kuntaan ja vuodesta 2011 lähtien Katerínin kunnan Paralían kunnallisyksikköön.
Karítsa

Karítsa () on Kreikan kaupunki, joka kuuluu hallinnollisesti Dío-Ólympoksen kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Καρίτσης, "Dimotikí Koinótita Karítsis"). Kaupungin väkiluku on 2 025 (vuonna 2011).
Karítsan pieni kaupunki sijaitsee noin kymmenen kilometriä etelään Katerínista. Sen tärkein kirkko on omistettu Pyhälle Demetriokselle ("Ágios Dimítrios").
Aiemmin kaupunki kuului Díon kuntaan ja vuodesta 2011 lähtien Dío-Ólympoksen kunnan Díon kunnallisyksikköön.
Dance Passion

Pearls of Passion on ruotsalaisen pop-yhtye Roxetten remixalbumi. Se julkaistiin 27. maaliskuuta 1987.
Lagyná

Lagyná (; myös transl. "Laginá") on Kreikan kaupunki, joka kuuluu hallinnollisesti Lagkadáksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Λαγυνών, "Dimotikí Koinótita Lagynón"). Kaupungin väkiluku on 3 591 (vuonna 2011).
Lagynán pieni kaupunki sijaitsee linnuntietä noin 11 kilometriä pohjoiskoilliseen Thessalonikin keskustasta. Asutuksen nimi oli vuoteen 1949 saakka "Laïná" (Λαϊνά).
Łukówin piirikunta

Łukówin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 106 816. Siihen kuuluvat yhdeksän kuntaa ovat Adamów, Krzywda, Łuków, Serokomla, Stanin, Stoczek Łukowski, Trzebieszów, Wojcieszków ja Wola Mysłowska.
Vuoden 2019 lopussa Łukówin piirikunnan asukkaista 50,3 prosenttia oli naispuolisia ja 49,7 prosenttia miespuolisia. Alle 18-vuotiaat muodostivat 20,5 prosenttia piirikunnan väestöstä, työikäiset 59,8 prosenttia ja eläkeikäiset 19,7 prosenttia väestön keski-iän ollessa 39,8 vuotta. Vuonna 2019 piirikunnassa syntyi 1 201 lasta. Łukówin piirikunnan väkiluvun ennakoidaan pienenevän 88 221 asukkaaseen vuoteen 2050 mennessä.
Leptokaryá

Leptokaryá (; myös transl. "Leptokariá") on Kreikan kaupunki, joka kuuluu hallinnollisesti Dío-Ólympoksen kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Λεπτοκαρυάς, "Dimotikí Koinótita Leptokaryás"). Kaupungin väkiluku on 3 700 (vuonna 2011).
Leptokaryán pieni kaupunki sijaitsee Egeanmeren rannalla Ólympos-vuoren itäpuolella, noin 24 kilometriä etelään Katerínista. Kaupungin halki kulkee Pireus–Platý-rautatie, ja siellä on Leptokaryán rautatieasema. Kaupungin länsipuolitse kulkee A1-valtatie (E75).
Kaupungin pääkirkko on omistettu Pyhälle Nikolaokselle ("Ágios Nikólaos"). Kaupungin nähtävyyksiin kuuluu Ólympoksen geologinen historiallinen museo.
Aiemmin kaupunki kuului Anatolikós Ólympoksen kuntaan ja vuodesta 2011 lähtien Dío-Ólympoksen kunnan Anatolikós Ólympoksen kunnallisyksikköön.
Lití

Lití () on Kreikan kaupunki, joka kuuluu hallinnollisesti Oraiókastron kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 3 302 (vuonna 2011).
Litín pieni kaupunki sijaitsee linnuntietä noin 12 kilometriä pohjoiseen Thessalonikista. Asutuksen vanha nimi oli vuoteen 1926 saakka "Aeiváti" (Αειβάτι). Lití muodostaa myös laajemman kaupunkiyhdyskunnan (Δημοτική Κοινότητα Λητής, "Dimotikí Koinótita Litís"), johon kuuluu varsinaisen Litín kaupungin lisäksi Anthoúpolin kylä. Koko yhdyskunnan väkiluku on 3 523.
Aiemmin kaupunki kuului Mygdonían kuntaan ja vuodesta 2011 lähtien Oraiókastron kunnan Mygdonían kunnallisyksikköön.
Sylvia Harris

Sylvia Harris (s. 17. maaliskuuta 1965 Chorley, Lancashire) on brittiläinen jousiampuja. Hän edusti Isoa-Britanniaa Barcelonan kesäolympialaisten 1992 naisten yksilökilpailussa sijoittuen sijalle 46. Barcelonassa 1992 hän kuului myös Ison-Britannian joukkueeseen naisten joukkuekilpailussa. Harris kilpaili myös Antalyan MM-kilpailuissa 1993.
Harris on pituudeltaan 175-senttimetrinen ja painaa 66 kilogrammaa.
Makrochóri

Makrochóri (; myös transl. "Makrohóri") on Kreikan kaupunki, joka kuuluu hallinnollisesti Véroian kuntaan, Imathían alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Μακροχωρίου, "Dimotikí Koinótita Makrochoríou"). Kaupungin väkiluku on 5 189 (vuonna 2011).
Makrochórin pieni kaupunki, suomeksi ”Pitkä kylä”, sijaitsee noin viisi kilometriä koilliseen Véroian kaupungista. Aiemmin kaupunki kuului Apóstolos Pávloksen kuntaan ja vuodesta 2011 lähtien Véroian kunnan Apóstolos Pávloksen kunnallisyksikköön. Se oli lakkautetun Apóstolos Pávloksen kunnan kuntakeskus.
Melissochóri

Melissochóri () on Kreikan kaupunki, joka kuuluu hallinnollisesti Oraiókastron kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 3 287 (vuonna 2011).
Melissochórin pieni kaupunki, suomeksi ”Mehiläiskylä”, sijaitsee linnuntietä noin 14 kilometriä pohjoiseen Thessalonikista. Asutuksen vanha nimi oli vuoteen 1926 saakka "Báltza" (Μπάλτζα).
Melissochóri muodostaa myös laajemman kaupunkiyhdyskunnan (Τοπική Κοινότητα Μελισσοχωρίου, "Topikí Koinótita Melissochoríou"), johon kuuluu varsinaisen Melissochórin kaupungin lisäksi Ágios Dimítrioksen kylä. Koko yhdyskunnan väkiluku on 3 309.
Aiemmin kaupunki kuului Mygdonían kuntaan ja vuodesta 2011 lähtien Oraiókastron kunnan Mygdonían kunnallisyksikköön.
Opolen piirikunta (Lublinin voivodikunta)

Opolen piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 59 208. Siihen kuuluvat yhdeksän kuntaa ovat Chodel, Józefów nad Wisłą, Karczmiska, Łaziska, Opole Lubelskie, Poniatowa ja Wilków.
Opolen piirikunnalla on yhteistä rajaa idässä Lublinin piirikunnan kanssa, pohjoisessa Puławyn piirikunnan ja etelässä Kraśnikin piirikunnan kanssa.
Vuoden 2019 lopussa Opolen piirikunnan asukkaista 51,1 prosenttia oli naispuolisia ja 48,9 prosenttia miespuolisia. Alle 18-vuotiaat muodostivat 17 prosenttia piirikunnan väestöstä, työikäiset 60,1 prosenttia ja eläkeikäiset 22,8 prosenttia väestön keski-iän ollessa 42,4 vuotta. Vuonna 2019 piirikunnassa syntyi 536 lasta. Opolen piirikunnan väkiluvun ennakoidaan pienenevän 44 152 asukkaaseen vuoteen 2050 mennessä.
Néa Mesimvría

Néa Mesimvría () on Kreikan kaupunki, joka kuuluu hallinnollisesti Chalkidónan kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέας Μεσημβρίας, "Dimotikí Koinótita Néas Mesimvrías"). Kaupungin väkiluku on 3 050 (vuonna 2011).
Néa Mesimvrían pieni kaupunki sijaitsee linnuntietä noin 20 kilometriä luoteeseen Thessalonikista. Asutuksen nimi oli vuoteen 1953 saakka "Karavía" (Καραβία).
Aiemmin kaupunki kuului Ágios Athanásioksen kuntaan ja vuodesta 2011 lähtien Chalkidónan kunnan Ágios Athanásioksen kunnallisyksikköön.
Néa Michanióna

Néa Michanióna (; myös transl. "Néa Mihanióna") on Kreikan kaupunki, joka kuuluu hallinnollisesti Thermaïkóksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέας Μηχανιώνας, "Dimotikí Koinótita Néas Michaniónas"). Kaupungin väkiluku on 8 775 (vuonna 2011).
Néa Michaniónan pieni kaupunki sijaitsee Thermaïkóslahden rannalla noin 32 kilometriä (linnuntietä noin 21 kilometriä) etelään Thessalonikista. Kaupungin tärkein kirkko on omistettu Neitsyt Maria ("Panagía") "Faneroménille".
Aiemmin kaupunki kuului Michaniónan kuntaan ja vuodesta 2011 lähtien Thermaïkóksen kunnan Michaniónan kunnallisyksikköön.
Néa Tríglia

Néa Tríglia () on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kaupungin väkiluku on 3 071 (vuonna 2011).
Néa Tríglian pieni kaupunki, suomeksi ”Uusi Tríglia", sijaitsee Chalkidikín niemimaan länsiosissa linnuntietä noin 45 kilometriä kaakkoon Thessalonikista. Sen nimi viittaa vanhaan Trígliaan (nyk. Tirilye) Bithyniassa Vähässä-Aasiassa, josta muutti alueelle kreikkalaisevakkoja vuoden 1923 Kreikan ja Turkin väestönvaihdossa.
Néa Tríglia muodostaa myös laajemman kaupunkiyhdyskunnan (Δημοτική Κοινότητα Νέας Τριγλίας, "Dimotikí Koinótita Néas Triglías"), johon kuuluu varsinaisen Néa Tríglian kaupungin lisäksi kylä Paralía Néas Triglías. Koko yhdyskunnan väkiluku on 3 102.
Aiemmin kaupunki kuului Tríglian kuntaan ja vuodesta 2011 lähtien Néa Propontídan kunnan Tríglian kunnallisyksikköön.
Néa Vrasná

Néa Vrasná () on Kreikan kaupunki, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Se on osa Vrasnán kyläyhdyskuntaa. Kaupungin väkiluku on 2 556 (vuonna 2011).
Néa Vrasnán pieni kaupunki sijaitsee Strymonikóslahden rannalla Chalkidikín niemen juuren itärannikolla noin 80 kilometriä itään Thessalonikista ja saman verran länteen Kaválasta. Rannikolla heti kaupungin pohjoispuolella sijaitsee Asprováltan kaupunki.
Aiemmin kaupunki kuului Ágios Geórgioksen kuntaan ja vuodesta 2011 lähtien Vólvin kunnan Ágios Geórgioksen kunnallisyksikköön.
Kalkkiliina (liturgia)

Kalkkiliina (lat. "velum") on ehtoollisen vietossa käytetty liina ehtoollismaljan (kalkin) ja pateenin peittämistä varten silloin kun ne messussa eivät ole katettu alttaripöydälle.
Kalkkiliina on neliskulmainen liina, jonka sivu on n. 60-80 cm. Kalkkiliinan käytössä seurataan liturgisia värejä, joten niitä on yleensä kirkossa neljä; valkoinen, vihreä, violetti ja punainen. Kalkkiliina voi olla rikkaasti kuvioitu ja se voi olla kuvioinniltaan samantapainen kuin kirkon alttarin antependium ja kyseisen värinen messukasukka.
Kun ehtoollisvälineet valmistellaan sakaristossa messua varten, ehtoolliskalkin päälle asetetaan puhdistusliina, sen päälle pateeni (ehtoollisleipälautanen) ja palla. Ne peitetään kalkkiliinalla, ja sen päälle voidaan asettaa bursa . Sen jälkeen ne ovat valmiina messua varten.
Kalkkiliina on tullut käyttöön läntisissä kirkoissa 1500-luvulla, aluksi Roomassa. Kalkkiliina ja puhdistusliina (purificatorium), jolla ehtoolliskalkin reunaa puhdistetaan ehtoollisen jaon aikana ovat säilyneet käytössä Suomen ja Ruotsin kirkoissa myös reformaation jälkeen. 
Useat nimekkäät suomalaiset tekstiilitaiteilijat ovat suunnitelleet ja valmistaneet kalkkiliinoja kirkkoihin.
Ortodoksisissa kirkoissa kalkkiliinaa vastaavat ehtoollispeitteet.
Mikael Svehn

Mikael Svehn (s. 26. huhtikuuta 1959) on ruotsalainen jääkiekkoilija, joka pelasi puolustajana. Hän pelasi urallaan yhden Elitserien-ottelun ilman tehopisteitä tai rangaistusminuutteja Södertälje SK:n joukkueessa kaudella 1977–1978.
Néo Soúli

Néo Soúli () on Kreikan kaupunki, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέου Σουλίου, "Dimotikí Koinótita Néou Soulíou"). Kaupungin väkiluku on 2 399 (vuonna 2011).
Néo Soúlin pieni kaupunki sijaitsee noin kahdeksan kilometriä itään Sérresin kaupungista. Se on yksi seudun kylistä, joista käytetään perinteistä yhteisnimitystä "Darnakochória" (tai "Ntarnakochória", Δαρνακοχώρια/Νταρνακοχώρια).
Néoi Epivátes

Néoi Epivátes () on Kreikan kaupunki, joka kuuluu hallinnollisesti Thermaïkóksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Νέων Επιβατών, "Dimotikí Koinótita Néon Epivatón"). Kaupungin väkiluku on 5 984 (vuonna 2011).
Néoi Epivátesin pieni kaupunki sijaitsee lähellä Thermaïkóslahden rantaa Peraían ja Agía Triádan kaupunkien välissä, noin 25 kilometriä (linnuntietä noin 16 kilometriä) etelään Thessalonikista.
Néos Marmarás

Néos Marmarás () on Kreikan kaupunki, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kaupungin väkiluku on 3 158 (vuonna 2011).
Néos Marmaráksen pieni kaupunki, suomeksi ”Uusi Marmarás”, sijaitsee Chalkidikín niemimaan keskimmäisen niemen Sithonían länsirannikolla Toronaíoslahden rannalla noin 120 kilometriä kaakkoon Thessalonikista. Se on niemen suurin asutus. Kaupungin nimi viittaa Marmaran (Marmará) eli Prokonnesoksen (Prokónnisos) saareen, josta tuli alueelle paljon kreikkalaisevakkoja vuoden 1923 Kreikan ja Turkin väestönvaihdossa.
Néos Marmarás muistuttaa ulkoisesti saaristokaupunkia, koska se sai tieyhteyden muualle Chalkidikílle vasta vuonna 1952. Kaupunki on suosittu kesänviettopaikka, ja tuolloin sen asukasluku nousee noin :een.
Néos Marmarás muodostaa myös laajemman kaupunkiyhdyskunnan (Δημοτική Κοινότητα Νέου Μαρμαρά, "Dimotikí Koinótita Néou Marmará"), johon kuuluvat varsinaisen Néos Marmaráksen kaupungin lisäksi kylät Agía Kyriakí, Azápiko, Galíni, Ímeri Eliá, Limáni Karrá, Parthenónas ja Styladário sekä Spalathronísian saaret ja Kélyfoksen saari. Koko yhdyskunnan väkiluku on 3 352.
Look Sharp!

Look Sharp! on ruotsalaisen pop-yhtye Roxetten toinen albumi. Se julkaistiin 21. lokakuuta 1988.
Pentálofos (Thessaloniki)

Pentálofos () on Kreikan kaupunki, joka kuuluu hallinnollisesti Oraiókastron kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Τοπική Κοινότητα Πενταλόφου, "Topikí Koinótita Pentalófou"). Kaupungin väkiluku on 2 022 (vuonna 2011).
Pentálofoksen pieni kaupunki sijaitsee noin 17 kilometriä luoteeseen Thessalonikista. Se on rakennettu noin 115 metrin korkeuteen merenpinnasta laskettuna. 1800-luvulla se oli enimmäkseen bulgarialaisten asuttama kylä ja tunnettiin nimellä "Gradobor" ().
Aiemmin kaupunki kuului Kallithéan kuntaan ja vuodesta 2011 lähtien Oraiókastron kunnan Kallithéan kunnallisyksikköön.
Perístasi

Perístasi (, ) on Kreikan kaupunki, joka kuuluu hallinnollisesti Katerínin kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Περιστάσης, "Dimotikí Koinótita Peristásis"). Kaupungin väkiluku on 2 545 (vuonna 2011).
Perístasin pieni kaupunki sijaitsee noin 2,5 kilometriä itään Katerínin kaupungin keskustasta ja noin 4,5 kilometriä sisämaahan Egeanmereen kuuluvan Thermaïkóslahden rannasta. Kaupunki on nykyisin kasvanut kiinni Kateríniin ja voidaan lukean sen esikaupungiksi.
Aiemmin kaupunki kuului Paralían kuntaan ja vuodesta 2011 lähtien Katerínin kunnan Paralían kunnallisyksikköön.
Félix Pyat

Aimé Félix Pyat (1810–1889) oli ranskalainen toimittaja, kirjailija ja poliitikko. Hän toimi asianajajana vuodesta 1831 ja oli radikaalien sanomalehtien avustaja. Lisäksi hän kirjoitti useita kumoukselliseen henkeen sopivia näytelmiä, kuten "Les deux serruriers".
Pyat oli 1848 kansalliskokouksen radikaalien johtajia. Jouduttuaan syytteeseen osallisuudesta Ledru-Rollinin kapinayritykseen kesäkuussa 1849 hän pakeni Lontooseen, missä hän oleskeli vuoteen 1869. Ranskaan palattuaan hän julkaisi "Combat"- ja "Vengeur"-nimisiä lehtiä, joissa olleilla kirjoituksilla hän joudutti kommunististen levottomuuksien puhkeamista 1870 ja 1871. Hän oli Pariisin kommuunin johtajia ja pakeni kapinan kukistumisen jälkeen maasta. Hän palasi Ranskaan vasta yleisen armahduksen ansiosta 1880. Hän oli vuodesta 1888 edustajakamarin jäsen.
Platamónas

Platamónas (, ) on Kreikan kaupunki, joka kuuluu hallinnollisesti Dío-Ólympoksen kuntaan, Pierian alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Πλαταμώνος, "Dimotikí Koinótita Platamónos"). Kaupungin väkiluku on 2 013 (vuonna 2011).
Platamónaksen pieni kaupunki sijaitsee Egeanmeren rannalla linnuntietä noin 32 kilometriä etelään Katerínista. Kaupungin läheltä kulkee Pireus–Platý-rautatie, jolla lähin rautatieasema on Néoi Póroin rautatieasema. Kaupungin länsipuolitse kulkee A1-valtatie (E75).
Antiikin aikana lähellä sijaitsi Herakleionin kaupunki. Nykyisin sen paikalla on keskiaikainen Platamónaksen linna. Nykyinen kaupunki kuului aiemmin Anatolikós Ólympoksen kuntaan ja vuodesta 2011 lähtien Dío-Ólympoksen kunnan Anatolikós Ólympoksen kunnallisyksikköön.
Símantra

Símantra (; myös transl. "Símandra") on Kreikan kaupunki, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Σημάντρων, "Dimotikí Koinótita Simántron"). Kaupungin väkiluku on 2 421 (vuonna 2011).
Símantran pieni kaupunki sijaitsee Chalkidikín niemimaan länsiosissa linnuntietä noin 12 kilometriä länteen alueyksikön keskuksesta Polýgyroksesta ja noin 47 kilometriä kaakkoon Thessalonikista. Asutuksen vanha nimi oli vuoteen 1956 saakka "Karkára" (Καρκάρα). Nykyisen nimensä se on saanut samannimisestä kylästä, turkkilaisittain "Seméntere" (Σεμέντερε), Kappadokiassa Vähässä-Aasiassa, josta muutti alueelle kreikkalaisevakkoja vuonna 1923 Kreikan ja Turkin väestönvaihdossa.
Aiemmin kaupunki kuului Moudanián kuntaan ja vuodesta 2011 lähtien Néa Propontídan kunnan Moudanián kunnallisyksikköön.
Terpní

Terpní () on Kreikan kaupunki, joka kuuluu hallinnollisesti Visaltían kuntaan, Sérresin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Τερπνής, "Dimotikí Koinótita Terpnís"). Kaupungin väkiluku on 2 169 (vuonna 2011).
Terpnín pieni kaupunki sijaitsee Strymónas-joen eteläpuolella vajaa kaksi kilometriä luoteeseen Nigrítan kaupungista ja linnuntietä noin 20 kilometriä etelään alueyksikön keskuksesta Sérresin kaupungista.
Aiemmin kaupunki kuului Nigrítan kuntaan ja vuodesta 2011 lähtien Visaltían kunnan Nigrítan kunnallisyksikköön.
Vathýlakkos

Vathýlakkos (; myös transl. "Vathílakkos") on Kreikan kaupunki, joka kuuluu hallinnollisesti Chalkidónan kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Βαθυλάκκου, "Dimotikí Koinótita Vathylákkou"). Kaupungin väkiluku on 2 337 (vuonna 2011).
Vathýlakkoksen pieni kaupunki sijaitsee linnuntietä noin 25 kilometriä luoteeseen Thessalonikista. Turkkilaisajalla asutuksen nimi oli "Kadikjöј" ("Katí-kioï", Κατή-κιοϊ, tai "Kadí-kioï", Καδή-κιοϊ).
Aiemmin kaupunki kuului Ágios Athanásioksen kuntaan ja vuodesta 2011 lähtien Chalkidónan kunnan Ágios Athanásioksen kunnallisyksikköön.
Vrasná

Vrasná () on Kreikan kylä, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Kylän väkiluku on 278 (vuonna 2011).
Vrasnán kylä sijaitsee noin 80 kilometriä itään Thessalonikista. Varsinainen Vrasnán kylä on yläkylä, joka sijaitsee vuorenrinteessä vajaat neljä kilometriä sisämaahan Strymonikóslahden rannasta. Sen suurempi ja uudempi ranta-asutus Néa Vrasnán kaupunki, ”Uusi Vrasná”, sijaitsee lahden rannikolla. Vrasná muodostaa myös laajemman kyläyhdyskunnan (Δημοτική Κοινότητα Βρασνών, "Dimotikí Koinótita Vrasnón"), johon kuuluu varsinaisen Vrasnán kylän ja Néa Vrasnán kaupungin lisäksi myös Paliámpelan kylä. Koko yhdyskunnan väkiluku on 2 879.
Aiemmin kylä kuului Ágios Geórgioksen kuntaan ja vuodesta 2011 lähtien Vólvin kunnan Ágios Geórgioksen kunnallisyksikköön.
Zagklivéri

Zagklivéri (; myös transl. "Zaglivéri") on Kreikan kaupunki, joka kuuluu hallinnollisesti Lagkadáksen kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Ζαγκλιβερίου, "Dimotikí Koinótita Zagkliveríou"). Kaupungin väkiluku on 2 171 (vuonna 2011).
Zagklivérin pieni kaupunki sijaitsee Chalkidikín niemimaan pohjoisissa keskiosissa 45 kilometriä (linnuntietä noin 32 kilometriä) itään Thessalonikista. Kaupungin tärkeimmät kirkot on omistettu Pyhälle Georgiokselle (Pyhä Yrjö, "Ágios Geórgios") sekä paikalliselle pyhälle uusmarttyyri Akylina Thessalonikalaiselle ("Agía Akylína").
Aiemmin kaupunki kuului Kallíndoian kuntaan ja vuodesta 2011 lähtien Lagkadáksen kunnan Kallíndoian kunnallisyksikköön.
Mika Kalliomaa

Mika Pekka Kalliomaa (s. 5. syyskuuta 1966 Isokyrö) on suomalainen kenraalimajuri. Hän on toiminut Maanpuolustuskorkeakoulun rehtorina heinäkuusta 2021 lähtien. Vuosina 2018–2021 hän toimi Porin prikaatin komentajana.
Kalliomaa valmistui Kadettikoulusta vuonna 1990. Hän väitteli sotatieteiden tohtoriksi Maanpuolustuskorkeakoulussa 2003. Kalliomaa toimi Maanpuolustuskorkeakoulun apulaisjohtajana (2006–2009), pataljoonan komentajana Kaartin jääkärirykmentissä (2009–2012) ja Puolustusvoimien viestintäjohtajana Pääesikunnassa (2014–2015). Aikaisemmin hän on toiminut useissa joukko-osastoissa opetusupseerina ja opettajana.
Kalliomaa on naimisissa ja hänellä on kolme lasta.
Parczewin piirikunta

Parczewin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 34 711. Siihen kuuluvat yhdeksän kuntaa ovat Dębowa Kłoda, Jabłoń, Milanów, Parczew, Podedwórze, Siemień ja Sosnowica.
Parczewin piirikunnalla on yhteistä rajaa Lubartówin, Radzyńin, Białan, Włodawan ja Łęcznan piirikuntien kanssa.
Vuoden 2019 lopussa Parczewin piirikunnan asukkaista 50,3 prosenttia oli naispuolisia ja 49,7 prosenttia miespuolisia. Alle 18-vuotiaat muodostivat 17,7 prosenttia piirikunnan väestöstä, työikäiset 59,6 prosenttia ja eläkeikäiset 22,7 prosenttia väestön keski-iän ollessa 42,1 vuotta. Vuonna 2019 piirikunnassa syntyi 335 lasta. Parczewin piirikunnan väkiluvun ennakoidaan pienenevän 25 930 asukkaaseen vuoteen 2050 mennessä.
Veli-Pekka Parkatti

Veli-Pekka Juhani Parkatti (s. 16. marraskuuta 1956 Karstula) on suomalainen kenraalimajuri evp.
Veli-Pekka Parkatti syntyi Antero Parkatin ja Mirja Istolan perheeseen ja avioitui 1980 Eila Lerssin kanssa. Parkatti tuli ylioppilaaksi Vantaan yhteiskoulusta 1976 ja valmistui Kadettikoulusta 1980 ja Sotakorkeakoulusta 1989. Hän toimi opetusupseerina ja komppanianpäällikkönä Uudenmaan jääkäripataljoonassa 1980–1985, opetusupseerina Kadettikoulussa 1985–1988 ja Viestirykmentissä 1989–1993 sekä toimisto- ja osastoesiupseerina pääesikunnassa vuodesta 1993. YK:n suomalaisessa rauhanturvajoukossa Makedoniassa Parkatti palveli 1996–1997 ja Hämeen sotilasläänin esikunnassa 1998. Samasta vuodesta hän toimi vanhempana osastoesiupseerina puolustusministeriössä. Hänet ylennettiin vänrikiksi 1977, luutnantiksi 1980, yliluutnantiksi 1982, kapteeniksi 1987, majuriksi 1989 ja everstiluutnantiksi 1997. 
Everstiksi 2002 ylennyt Parkatti tuli Hämeen sotilasläänin komentajaksi vuoden 2005 alussa, toimittuaan sitä ennen pääesikunnan operatiivisella osastolla apulaisosastopäällikkönä. Prikaatikenraaliksi Parkatti ylennettiin 2009 ja kenraalimajuriksi kesäkuussa 2013. Hän oli toiminut vuodesta 2012 Itä-Suomen sotilasläänin komentajana. Itä-Suomen sotilasläänin tultua lakkautetuksi vuoden 2014 lopussa Parkatti siirtyi reserviin.
Archángelos

Archángelos (, ”Arkkienkeli”) voi viitata seuraaviin paikkoihin Kreikassa:
Intianhännätönhekko

Intianhännätönhekko ("Megaerops niphanae") on hedelmälepakkojen heimoon kuuluva lepakkolaji. Se elää Intiassa, Kambodžassa, Laosissa, Thaimaassa, Vietnamissa ja mahdollisesti Bhutanissa. 
Nisäkäsnimistötoimikunnan ehdotus lajin suomenkieliseksi nimeksi on intianhännätönhekko.
Puławyn piirikunta

Puławyn piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 113 173. Siihen kuuluvat kymmenen kuntaa ovat Baranów, Janowiec, Kazimierz Dolny, Końskowola, Kurów, Markuszów, Nałęczów, Puławy, Wąwolnica ja Żyrzyn.
Vuoden 2019 lopussa Puławyn piirikunnan asukkaista 52,1 prosenttia oli naispuolisia ja 47,9 prosenttia miespuolisia. Alle 18-vuotiaat muodostivat 16,7 prosenttia piirikunnan väestöstä, työikäiset 58,4 prosenttia ja eläkeikäiset 24,9 prosenttia väestön keski-iän ollessa 43,6 vuotta. Vuonna 2019 piirikunnassa syntyi 931 lasta. Puławyn piirikunnan väkiluvun ennakoidaan pienenevän 89 757 asukkaaseen vuoteen 2050 mennessä.
Pentti Pajari

Pentti Pellervo Pajari (19. lokakuuta 1914 Helsinki – 17. toukokuuta 1982 Helsinki) oli suomalainen yritysjohtaja ja pääkonsuli, joka toimi kahvi- ja leipomoalalla.
Elämäkerta.
Pentti Pajarin vanhemmat olivat konsuli Toivo Kallio Pajari ja Magda Maria Lovisa Kock. Hän vietti lapsuutensa Helsingissä, jossa hän kirjoitti ylioppilaaksi Helsingin Normaalilyseosta. Hän opiskeli Helsingin kauppakorkeakoulussa ja valmistui ekonomiksi vuonna 1934 ja myöhemmin kauppatieteiden maisteriksi vuonna 1946. Pajari taisteli talvisodan aikana Taipaleella. Sotilasarvoltaan hän oli reservin yliluutnantti.
Pajari teki elämäntyönsä perheyhtiö Colombia Oy:ssä. Hänen toimitusjohtaja-aikanaan vuosina 1936–1969 Colombia Oy:stä kasvoi merkittävä kotimainen kahvila- ja konditoriayhtiö, jolla oli parhaimmillaan 1 200 työntekijää, kaksi leipomoa Helsingissä, valtakunnallisia tuotemerkkejä sekä 36 "Café de Colombia" -kahvilaa, joista tunnetuin Helsingin Rautatalossa.
Hän työskenteli aktiivisesti myös toisen perheyhtiön, Oy Mediator Ab:n hallituksessa. Mediator harjoitti monipuolista maahantuontia ja toimi muun muassa kolumbialaisen kahvin agentuurina Suomessa. 
Oy Karl Fazer Ab osti suvulta Colombia Oy:n vuonna 1970, jonka jälkeen Pajari keskittyi työskentelemään oman kahviagentuurinsa parissa.
Pentti Pajari jatkoi isänsä konsuli Toivo Pajarin (1886–1935) luomia läheisiä yhteistyö- ja kauppasuhteita sekä Kolumbian valtion että Kolumbian kansallisen kahvintuottajien järjestön (Federación Nacional de Cafeteros de Colombia) kanssa. Hän toimi Kolumbian kunniakonsulina 1950–1961, pääkonsulina 1961– ja Suomen Konsulikunnan vanhimpana ("Doyen, Dean") 1967–1979. Hänellä oli myös useita luottamustehtäviä Helsingin kauppakamarissa, yritysten hallintoneuvostoissa sekä leipomo- että hotelli- ja ravintola-alan etujärjestöissä.
Yksityiselämä.
Pajari oli naimisissa Helvi Mirjami Pajarin (o.s. Timonen) kanssa, ja perheessä oli viisi lasta. Pentti Pajari jäi leskeksi vuonna 1963 ja avioitui 1969 "Tupla tai Kuitti" -ohjelmasta tunnetun televisiojuontaja Kirsti Pajarin (ent. Rautiainen) kanssa.
Pajarin harrastuksiin kuului voimailu, nyrkkeily ja puutarhanhoito. Hän toimi Suomen Nyrkkeilyn Ystävät ry:n puheenjohtajana 1952–1959, Ringside Clubin puheenjohtajana ja hän oli II luokan nyrkkeilytuomari.
SOK:n laboratorioiden johtaja, kemisti ja väestönsuojelumies Kosti Pajari (1887–1955) oli hänen setänsä. Äitinsä puolelta hänen setiään oli puolustusvoimien eversti ja sodanaikainen rykmentin komentaja Aarne Kiira (1894–1972). Machinery Oy:n omistaja, kauppaneuvos Hugo Emil Timonen (1906–1986) oli hänen lankonsa.
Jarmo Peltola (kenraali)

Jarmo Nestori Peltola (s. 26. helmikuuta 1947 Marttila) on suomalainen kenraalimajuri evp.
Jarmo Peltola syntyi maanviljelijä Eino Peltolan ja Helmi Isotuvan perheeseen ja avioitui 1973 Marja-Liisa Sepposen kanssa. Peltola tuli ylioppilaaksi Hämeenlinnan yhteiskoulusta 1966 ja valmistui Kadettikoulusta 1971 ja Sotakorkeakoulusta 1983. Hän toimi opetusupseerina Jääkäripatteristossa vuodesta 1971 ja opetusupseerina ja komppanian varapäällikkönä Reserviupseerikoulussa vuodesta 1972. Peltola oli UNMOGIP:in sotilastarkkailija Kashmirissa vuodesta 1976 ja toimi Keskussääaseman osastopäällikkönä ja apulaisjohtajana vuodesta 1983 sekä Suojelu- ja sääkoulun apulaisjohtajana vuodesta 1985. Pääesikunnan suojelutoimiston päällikkö Peltola oli 1986–1988 ja 1991–1992. Hän toimi apulaissotilasasiamiehenä Yhdysvalloissa ja Kanadassa vuodesta 1988 ja Jääkäritykistörykmentin komentajana Panssariprikaatissa vuodesta 1992. Puolustusministeriön vanhempi osastoesiupseeri Peltolasta tuli 1995 ja pääesikunnan apulaisosastopäällikkö 1997. Hänet ylennettiin luutnantiksi 1971, yliluutnantiksi 1974, kapteeniksi 1979, majuriksi 1984, everstiluutnantiksi 1991 ja everstiksi 1997. 
Kenraalimajuriksi Peltola yleni 2005, toimittuaan heinäkuusta 2001 pääesikunnan tiedustelupäällikkönä. Prikaatikenraaliksi hänet oli ylennetty kesäkuussa 2001.
Emilio Ramos

Emilio Ramos Delgado (s. 25. huhtikuuta 1935 Madrid) on espanjalainen jousiampuja. Hän edusti Espanjaa Münchenin kesäolympialaisten 1972 miesten yksilökilpailussa sijoittuen sijalle 49. Ramos kilpaili myös kaksissa maailmanmestaruuskilpailuissa vuosina 1959 Tukholmassa ja 1975 Interlakenissa.
Vanessa Kirby

Vanessa Nuala Kirby (s. 18. huhtikuuta 1988 Wimbledon, Lontoo, Englanti, Britannia) on englantilainen näyttelijä. Hän on näytellyt prinsessa Margaretin roolin televisiosarjassa "The Crown" (2016–2017). Hän sai suorituksestaan Baftan televisiopalkinnon parhaasta naissivuosasta. Hän on näytellyt myös elokuvissa "Oli aikakin" (2013), "Nouseva Jupiter" (2015) ja ' (2019). Hän on myös näytellyt ' -elokuvasarjassa Alanna Mitsopolisia elokuvasta ' (2018) alkaen sekä Marvel Cinematic Universen elokuvissa Sue Stormia / Näkymätöntä naista elokuvasta ' (2025) alkaen.
John Snelling

John W. Snelling (s. 8. maaliskuuta 1946) on brittiläinen jousiampuja. Hän edusti Isoa-Britanniaa Münchenin kesäolympialaisten 1972 miesten yksilökilpailussa sijoittuen sijalle 26. Snelling kilpaili myös Grenoblen MM-kilpailuissa 1973, joissa hän sijoittui sijalle 28.
Radzyńin piirikunta

Radzyńin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 58 858. Siihen kuuluvat kymmenen kuntaa ovat Borki, Czemierniki, Kąkolewnica, Komarówka Podlaska, Radzyń Podlaski, Ulan-Majorat ja Wohyń.
Radzyńin piirikunnan alueesta 20 prosenttia on metsien peitossa ja 72 prosenttia on maatalousmaata.
Vuoden 2019 lopussa Radzyńin piirikunnan asukkaista 50 prosenttia oli naispuolisia ja 50 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 60,4 prosenttia ja eläkeikäiset 20,6 prosenttia väestön keski-iän ollessa 41 vuotta. Vuonna 2019 piirikunnassa syntyi 623 lasta. Radzyńin piirikunnan väkiluvun ennakoidaan pienenevän 46 299 asukkaaseen vuoteen 2050 mennessä.
Benita

Benita on naisen etunimi. Se on espanjalainen muunnelma latinalaisesta naisennimestä Benedicta, joka vastaa miehennimeä Benedictus ja merkitsee ’siunattua’. Suomessa Benita on kuulunut suomenruotsalaiseen almanakkaan vuodesta 1973 alkaen. Benitan nimipäivää vietetään 21. maaliskuuta.
Digi- ja väestötietoviraston mukaan Suomessa on tilastoitu vuoteen 2020 mennessä noin 1 730 Benita-nimistä naista. Heistä suurin osa on syntynyt 1940- tai 1950-luvulla.